Pihelgalaid
Pihelgalaid (ka Pihelga laid) on 13,9 hektari suurune saar Liivi lahes Pärnu maakonnas Lääneranna vallas Mereäärse külas. See on üks Varbla laidudest. Laiu rannajoone pikkus on 3 kilomeetrit. Laid on kivise pinnamoega, saare idakaldal leidub rohttaimestikku. Laid kuulub Varbla laidude looduskaitseala koosseisu ja on looduskaitse all. Laiule on rajatud elamu. Laiu ainuke püsielanik on ettevõtja Olav Miil.